Ponekad kao da sam u sukobu s cijelim svijetom.
Na koji način?
Moj je odnos s Grace napet.
Ne možeš sve kontrolirati!
Chloe je potpuno razularena. Mene krivi za…
Ne znam. Valjda za sve.
Nisam htjela biti tvoja kći,
a nisam htjela ni tvoje proklete darove!
Brandon je ubio Pulsara.
Neku njegovu kopiju ili što već… I ne smatra da je pogriješio.
A 78 % države slaže se s njim.
UKINITE UNIJU
Čak 78 % države smatra da je Kodeks koji slijedim čitav svoj život
na neku foru besmislen.
Eto.
Je li to dobar sažetak?
Dakle, gajiš odnos prema statistici?
Naveo si svoje sukobe s trima ljudima koji su ti najvažniji,
a sada i svoj sukob s postotkom.
Što misliš, zašto ti je taj broj tako važan?
Jer čemu činiti dobro
ako nitko ne smatra da je dobro?
Sjećaš li se kada ti je činiti dobro postalo tako važno?
Gledaj…
Nekoliko dana nakon smrti mog oca
sjedio sam na podu u njegovoj spavaćoj sobi s bocom viskija.
To je bilo 1929., nakon sloma burze?
-Da, tik nakon toga. -Odakle ti viski?
-Kakve to veze ima? -Pa, dobar si čovjek!
Prohibicija je ukinuta tek 1933.
Nastavi.
Sjedio sam s tatinim viskijem
i člankom koji je Grace napisala o njemu.
Pio sam nakon svakog odlomka
i čitao o svemu što je moj otac radio a da ja to nisam znao.
U tome sam trenu odlučio:
ako ništa ne može ublažiti taj osjećaj razočaranja i izdaje…
ja ću izabrati drukčiji put.
Ispravit ću grijehe svog oca
tako što ću biti sve što on nije bio.
Tako što ćeš biti
dobar.
Majka i ja složile smo se da je plesna dvorana savršena.
Stoga sam rekla: „Uzet ćemo je!“
U tom su se trenu otvorila tajna vrata u zidu
te je izašao neki čovječuljak s velikim šeširom
koji je tražio da na licu mjesta platimo 500 dolara,
kao da ne zna za gospodarsku krizu. Kad sam pitala zašto, rekao je:
„Zbog cuge! Nećete valjda imati suho vjenčanje?“
Ispada da su vlasnici Fairmonta mafijaši!
Stalno ukrug…
Što je bilo?
Žao mi je, Jane.
Sad si kod kuće.
Samo je to važno.
Neka bliska osoba?
Sheldone?
Uvijek je neka bliska osoba!
Dakle,
Fairmont otpada?
Prostor je tako divan! Miriam je imala pravo.
Čuješ li tu zvonjavu?
-Možda možeš spustiti cijenu. -Ne mogu, imam sastanak.
Samo uzmi slobodan dan.
Znaš odakle početi.
Dvadeset osam.
Znaš kamo trebaš ići. Znaš!
Trideset četiri.
Oni te čekaju.
Četrdeset sedam!
Sheldone, vremena je sve manje!
-Šesnaest. -Shel?
-Pronađi nas. -Sheldone!
Čekamo te!
Čekamo!
Tatin sat?
ORIGINALNA NETFLIXOVA SERIJA
Voditelju odjela, nazovite kućni broj 5465.
Voditelju odjela, kućni broj 5465.
Uzela si nešto što ti ne pripada.
I što ćeš učiniti po tom pitanju, šupčino?
Hej, što je bilo? Traktor je opet krepao?
Hej!
Ma ne, samo sam se htio oznojiti.
-Gdje si ti bila? -Erupcija vulkana na Sundskim otocima.
Evakuirala sam selo i preusmjerila lavu u ocean. Da.
Imam super fotke. Hoćeš ih vidjeti?
Da, rado! Samo da dovršim stražnju stranu.
A da pozovem Brandona da ti pomogne?
Nije ovdje.
U ophodnji je?
Poslao sam ga u Uniju da gleda Pulsarovu obdukciju.
Ma da?
Mora to vidjeti.
Pa, Sheldone, zapravo
nemaš pravo sam donijeti tu odluku.
-Nisi bila ovdje. -Ne seri.
Mora vidjeti posljedice svojih postupaka.
-Ovo nije lekcija, nego kazna. -A otkad se to međusobno isključuje?
Sheldone, već zna
da je zeznuo i iznevjerio te.
Iznevjerio je Utopista.
Kako će mu trljanje soli u ranu pomoći?
Nije on štene.
Mora naučiti preuzimati odgovornost za svoje postupke.
-Ne odgajamo samo sina. -Ali odgajamo i ljudsko biće.
Ponekad mislim…
da zaboravljaš da se ta dva aspekta međusobno ne isključuju.
PRAVEDNOST
Seronja je trebao stići prije sat vremena.
Da, uvijek kasni.
Voli biti dramatičan!
Kako si?
Da me bar ljudi prestanu ispitivati to. Dobro sam.
Po tonu tvoga glasa ne bi se reklo.
Prisjećam se bitke
stalno iznova. I svaki mi je put sve manje jasno.
Što bi ti učinio, striče?
Ja nisam jak kao ti.
Ili kao tvoj tata. Nitko nije.
To nije odgovor.
Da, jer da ti budem iskren…
nemam odgovor.
Znam samo da smo tu gdje jesmo.
Donio si odluku i tu smo gdje jesmo.
Tako je kako je.
Jesam ti rekao?
Brandone!
Nisam te vidio od malih nogu.
-G. Wolfe. -Zovi me Barnabas! Praktički smo obitelj.
Da ti je majka bila pametnija, mene bi zvao tata.
A da preskočimo seronjstvo? Prijeđi na stvar.
Nemoj da ti pretvorim odjeću u paru, Waltere.
Nitko ne želi gledati tvog tužnog malog pišu.
Zdravo, divni moji!
Ne moraš ustati!
-Fitz, počnimo. -Dobro.
Oklop je identičan oklopu pravog Pulsara.
Spojen je s tkivom ispod sebe.
Nemoguće je ukloniti ga a da se ne uništi…
Da, da! Ovo je strašno teško i nadilazi tvoje slabašne sposobnosti.
Odmaknite se, molim vas!
Osim ako ne želite ozračiti reproduktivne organe.
-Poderat ćeš tkivo. -Tišina, molim!
Ovo je ipak malo teže nego biti ljudska žarulja.
Debelo mu crijevo teži 7200 grama.
Bože, kakav velik gad!
Tek si sad to shvatila?
Pomozi mi s jetrom.
-A da pričekaš vani? -Dobro sam.
Bude li ti zlo, samo se okreni od mene.
Upravljam samo anorganskim tvarima, a kaput je od talijanskog kašmira.
Čekaj! Tu je nešto.
Što je to, dovraga?
Barnabase?
Samo tren.
Zanimljivo.
E, ovo je nešto drukčije!
Samo nam reci u što gledamo.
Čekajte.
Ima još nešto.
Nešto je unutra.
G. Sampson?
Da?
Čeka vas u glavnoj spavaćoj sobi.
Hvala, Cuthberte.
Imao si pravo, George.
Ona farma zbilja postoji.
-Ovo je pisalo na stolu u podrumu. -Zemljopisna dužina i širina.
U Atlantskom oceanu. Ondje se nešto skriva, George.
Mislim da je to bit svega ovoga.
Farmerova obitelj sjedila je za starim stolom u podrumu.
-Kad sam ih… -Što su radili ondje?
Što?
Rekao si da je obitelj bila u podrumu. Što su radili ondje?
Oni…
Farmer ih je ustrijelio davno prije mog dolaska.
A onda se upucao preda mnom.
Ovo je stvarno, George. Nisam lud.
Nešto me… Ne znam.
Nešto me doziva. Sve nas!
-Sve nas? -Da.
Farmerova mrtva obitelj
odjednom je nestala.
A za stolom su sjedili Walt,
jedan mladić iz čeličane,
novinarka koja je napisala onaj članak o tati…
Dvojicu muškaraca nisam prepoznao.
Jedan je možda bio kapetan nekog broda.
Za drugog ne znam.
Ali i ti si bio ondje, George. I ti!
-I bili smo mrtvi? -Ne.
Ali smo sjedili na mjestu mrtvaca?
-Znam kako sve ovo zvuči. -Nisam siguran znaš li.
Vizije, uzorci, sve što mi se priviđalo…
Mislim da je sve to dio neke zagonetke ili testa.
I sve to vodi k ovome.
32° 49' 28" S 34° 47' 16" Z
Što misliš da se nalazi ondje, usred oceana?
Ne znam, ali to je nešto posebno, nešto što će promijeniti svijet.
Osjećam to!
Hoćeš li mi pomoći?
Koliko smo već prijatelji?
Kao da smo oduvijek.
Što bi učinio da se ja tebi obratim s ovakvom pričom?
Pa, htio bih ti vjerovati
jer si mi prijatelj i uvijek ćeš to i biti.
Eto ti odgovora.
Pričaj mi o svome snu.
Je li uvijek isti?
Više-manje, da.
Doteturam na krov…
kao da sam se izgubio i slučajno završio ondje.
I ugledam njega.
U prnjama je.
Izgleda kao da nema ni za jelo.
Okrene se i pogleda me.
I…
U očima mu vidim da me ne prepoznaje. Ne zna tko sam.
Kažem: „Tata, to sam ja, Sheldon."
Ali ne prepoznaje me. „Tata, to sam ja, Sheldon!“
A onda se okrene i zakorači s ruba zgrade.
Ne! Tata, nemoj!
Pokušaš li ga zaustaviti?
Da.
Svaki put.
Ali nikad nisam dovoljno brz.
Roditelji ne bi trebali svojevoljno napustiti djecu.
To je protuprirodno. Kada to učine,
dječji um može to protumačiti samo na jedan način:
da je dijete učinilo nešto loše čime je to zaslužilo
i da nije uspjelo spriječiti to.
No to nam pomaže da bolje razumijemo tvoju privrženost Kodeksu.
On za tebe obavlja nekoliko funkcija.
To je institucionaliziran način da budeš dobar.
Ujedno je i praktičan
jer smanjuje količinu smrti i gubitka u tvom životu.
Ali u tvom je poslu stopostotno izvjesno
da će ti protivnici pokušati oduzeti život.
U tome se slažemo, zar ne?
Da, Jack.
Znaš da se slažemo.
Dobro!
U svim drugim sličnim poslovima, poput vojske ili policije,
čovjek ima pravo ubijati u samoobrani ili da bi zaštitio druge.
Da.
No kad se članovi tvoje Unije pravde suoče
s istom takvom prijetnjom,
oni se moraju prisjetiti Kodeksa…
a na neki način i tebe.
Ne smijemo se odati srdžbi!
Dakle, samo sam strašno narcisoidan? To želiš reći?
Ne. Samo se nadaš da ćeš ostati živ u sjećanju ljudi koje voliš,
što tvoj otac nije mogao.
Potpuno su isti.
Identični u svakom pogledu.
Kako je to uopće moguće?
Pa, ja mogu čitati misli, a ti ispaljuješ lasere iz očiju, pa eto…
A ovo?
Kako je to završilo u njemu?
Nemam pojma.
Ali sudeći po konstrukciji,
tehnologiji i dizajnu,
tvorac može biti samo jedan čovjek.
George.
Leteći Lisac.
Zašto bi nas htio ubiti nakon toliko godina?
I zašto bi sve ovo sakrio u duplikat Pulsara?
Ništa od toga nema smisla.
George je oduvijek volio zagonetke
i šale na moj račun.
Sigurno uživa u tome što samo on zna poantu ove šale.
Ne možemo ga pitati. Svih ovih godina nismo mu našli ni traga.
Možda nam netko može pomoći.
Sigurno je ondje?
Moramo razgovarati.
Iowa.
Kući. Kući!
Rekoh: „Moramo razgovarati.“
Radi se o tvom ocu.
Vidim samo hlače. Gdje je ta djevojka?
Ovdje je negdje. Ne znam.
Pardon. Tražimo Grace Kennedy. Jeste li je vidjeli?
Znam miris sranja, Larry!
Nemoj mi ih prodavati pod cvijeće!
-Daj, Grace. Budi razumna. -„Daj, Grace!“
Zabij si to u dupe, Larry!
I nemoj stati dok ti sranja ne dođu do mozga, ako ima još mjesta gore!
Što ti gledaš, vjeverice?
Sjajno! Ako ste me došli tužiti za odštetu, dobit ćete samo ovo!
Ne. Nismo zato ovdje, gđice Kennedy.
Grace. Preskačem formalnosti nakon što mi netko natrlja nos.
I ispričavam se zbog svog ponašanja prošli put. Samo…
Nisam znao neke od tih stvari o svom ocu i…
Vjerojatno bih i ja tako postupila, samo manje pristojno.
Zna li ovaj i govoriti?
-Da, ovo je moj… -Zna! George Hutchence.
Aha, da.
Vidjela sam te u društvenim vijestima. Zgodniji si crno-bijel.
Sviđa mi se.
E pa, nagledajte se, momci, jer ode ona!
-Čekaj malo. Dala si otkaz? -To je jedna verzija.
Druga je verzija da kriza nije pogodila samo kapitaliste
pa su morali meni dati otkaz jer ja sam dama u suknji,
a ne neka budala koja maše penisom!
To je upitno.
Gdje mi je šalica?
-Gđice Kennedy, ako imate sekundu… -Gdje mi je šalica?
Imam priliku za vas koja…
Dobro!
Ona je na stolu.
Dobro! Kod koga je moja šalica?
Izzy…
-Jesi li siguran u vezi s njom? -Da. Bila je u podrumu.
Neka i bude ondje da te ne ugrize!
Vas dvojica puštate korijenje ili trebate nešto?
Imam posao za vas.
-Za mene? -I ja sam isto tako reagirao.
Pripremam ekspediciju i želim da vi dođete pisati o svemu što se dogodi.
A kamo bismo išli?
-Pa… -Je li važno?
Nezaposlenost je iznad 20 %.
Čak i ako nađete posao u drugim novinama, neće najbolje zadatke dati ženi.
Ako dođete s nama, zaradit ćete i usto otkriti senzaciju stoljeća.
Larry će se požderati kad to vidi.
Da si imalo brži na jeziku, izletio bi ti na pod.
Zašto ja?
-Komplicirano je. -Pojednostavni.
-Imao sam viziju… -Bolje budućnosti.
Za vas, za našu zemlju… Za sve nas, zapravo.
-Tako je. -Da.
Što kažete?
Ostat ćete tu s tom kantom za smeće
ili ćete pokazati ovim muškarcima što djevojka poput vas može?
Ej.
-Donijela sam ti sendvič. -Hvala.
Nisam baš gladan.
Jesi li siguran?
Jesam.
Zašto si još ovdje?
Razmišljam o tome.
Puno.
O tome kako bi bilo da tu leži tata,
ili stric Walt,
ili ti.
Po čemu bi to bilo bolje?
Pa, mislim…
ne bi bilo.
Bar ne za nas.
Grace!
Nadao sam se da ćemo se sresti!
Zdravo, Barnabase!
Lijepa si kao i uvijek!
No moram priznati
da si mi uvijek bila draža u crvenom.
Barnabase?
Imaš sreće što volim crveno.
Pa, mislim da smo završili s ovim.
Unija ti se zahvaljuje na pomoći.
Mislim da znaš gdje je izlaz.
Zapravo, Walter me pitao bih li ostao.
Je li?
Postoji šansa da uđem u Pulsarov um i pretražim mu sjećanja.
Kako? Mrtav je.
Možda mu uspijem reanimirati dijelove hipokampusa i korteksa
ako Barnabas popravi oštećenja.
U prijevodu:
potreban sam vam.
Nisu nas htjeli ni pogledati, kao da nas nema. Kako je to u redu?
Pa, naći ćemo nešto.
Treba vremena.
Boja čovjeka koji zapošljava neće se promijeniti.
To je dovoljno. Hvala.
-Koga vraga vi radite ovdje? -Gosti su nam, dečko! Ponašaj se tako.
-U redu je, gđo Small… -Pod mojim krovom nije!
Birdie, možeš li nas ostaviti nasamo?
Skuhat ću još čaja.
Pripazite na ponašanje, obojica.
Dečko ima pravo.
Koga vraga vi radite ovdje?
-Jeste li našli posao? -Bismo li onda zurili?
U redu, hajmo se malo smiriti, može?
Tebe ne poznajem!
Ako se ti želiš smiriti, slobodno izađi.
Polako! Ovdje smo radi vašeg sina, a ne mene.
-Radi mene? -Je li u nevolji?
Ne, nipošto! Pružila nam se prilika.
-I htio bih da ti sudjeluješ u njoj. -U čemu?
U ekspediciji. Unajmit ćemo brod i posadu u Maroku.
-U Maroku? -Saslušajte nas.
Ne znam ništa o oceanu i ne želim da mi činite usluge, g. Sampson.
Čuj, ti bi meni učinio uslugu. Trebaju mi…
Trebaju mi ljudi na koje mogu računati.
-A kamo biste to otišli iz Maroka? -Pa, to je…
-Ne možemo vam reći. -Zašto ne?
Jer bi drugi pokušali doći onamo prije nas.
Ne idem ja nikamo.
Platit ću ti. Šestomjesečnu plaću. Onoliko koliko bi zaradio u čeličani.
Da. A i što god da nađemo ondje,
podijelit ćemo to na jednake dijelove.
Da, na jednake dijelove.
Je li opasno?
-Ne. -Možda. Ne. Da.
-Pa, možda. -Donekle.
Ali kad nađemo to što tražimo,
moći ćemo zaposliti sve radnike iz čeličane, pa i tvog tatu.
Što kažeš?
Životna prilika. Hajde.
Hajde.
Potreban sam obitelji ovdje. Znate gdje su vam vrata.
-Fitz, ne razumiješ… -Mislim da vi ne…
-Čuo si dečka. -Dobro. Shel?
-Ovo je životna prilika! Samo mi daj… -Dođi, Shel.
-Gubite se odavde! -Idemo.
Kako se usuđuje, nakon svega što je učinio?
Da. Kako se usuđuje
doći ovamo i ponuditi ti životnu priliku?
Nisi li ih upravo izbacio?
Pred gostima se ne raspravlja.
A svatko tko uđe ovamo naš je gost, baš kao što kaže tvoja mama.
Da gmižem pred čovjekom koji nam je sve ukrao?
Njegov nas je otac pokrao.
A sin se pokušava iskupiti.
Zbilja želiš da učinim to?
Želim da razmisliš, sine!
I to ne impulzivno i emocionalno.
Razmišljaj razumno, kako smo te mama i ja naučili.
Ovdje za tebe nema ničega, sine.
Nema posla, nema…
-Rekao si da ćemo naći nešto. -A što da ti kažem?
Već je bilo dovoljno loše kad je državi dobro išlo,
ali jedino što crnac sada može dobiti jest šakom u oko zato što traži posao.
Moramo se vratiti.
Moramo mu reći istinu.
Misliš da će to pomoći? Obojicu će nas strpati u ludnicu.
On nam treba, George.
Ako je suđeno, suđeno je.
Ako nije, čemu to?
Pristajem.
Ali želim plaću unaprijed.
-U redu. -Za moju obitelj, ako stradam.
Sve će biti u redu, Fitz. Obećavam ti.
Unaprijed. Sve.
Vidi ti to!
Možda ipak nisi prolupao.
No dobro.
Hvala vam.
Dakle…
Nisam vidio oca od svoje 12. godine.
-Jesi siguran? -Da.
Vjerujte mi.
Da ti vjerujem?
Zašto bih ti vjerovao? Nisi baš uzoran građanin.
Tata je otišao dok sam još bio balav.
Stoga, što god mislili da jesam,
to nema veze s njim.
Nisi jedini kojeg je povrijedio, znaš?
Bio mi je prijatelj. Praktički mi je bio član obitelj.
Nikad ne bih rekao da će nas izdati.
Moja mama kaže
da ste vi njega izdali.
Ma da?
Pa, svatko od nas ima svoje viđenje svijeta…
Moje je viđenje točno.
Moram razgovarati s njim
prije no što ovo previše eskalira.
Već sam vam rekao, ne znam gdje je.
Da? Pa, možda ova stvarčica zna.
Ja se toga kao nisam sjetio?
Udovolji mi.
Odvedi nas mom tati.
-Nije ovdje, zar ne? -Rekao sam vam.
-Je li ovo nekakva šala? -Da, i to velika.
Svaki put kad kažem da me odvede tati, završim u nekom striptiz klubu.
Sigurno se valjao od smijeha, bogati.
-Pazi na jezik, sinko! -Nisam vam ja sin.
I nisam svoj prokleti otac!
Popuštao sam ti iz poštovanja prema osobi koja je tvoj otac bio.
Ako ti se javi, ima da mi kažeš.
Trebao si mi, Shel.
Da budeš ovdje, sa mnom,
da mi pomogneš da ih uvjerim.
A ti si odjurio nekamo sa svojim prijateljem.
-Moraš znati… -Gotovo je.
Nije te bilo. Izglasali su da nas izbace.
Prodat će tvrtku za siću.
Uz malo sreće, zadržat ćemo kuću.
Nije važno.
-Shel… -Tvrtka i odbor nisu važni.
-Ostaviš nas nasamo? -Da.
-Molim te. -Bit ću ispred.
Walte, znam da se ljutiš na mene.
Ali saslušaj me malo, u redu?
U redu.
Reci.
Dobio sam još jedan napadaj
kad sam bio u Kansasu.
Ali vidio sam nešto ondje.
Vidio sam…
Vidio sam koordinate
negdje usred Atlantika.
-Koordinate? -Da.
Čega?
Ne znam.
Ne znam, ali nešto je ondje.
Nešto što će nam promijeniti život.
-Promijeniti život? -Da.
I želim da dođeš sa mnom. Molim te.
Trebaš mi.
Kakav je to osjećaj?
-Kada ti treba brat. -Ma daj. Ne slušaš me…
Samo sam te jedno zamolio, Shel. Da danas budeš ovdje.
-Trebao si mi… -Nije važno!
Ništa od toga nije važno.
Meni je bilo važno.
Jesi li siguran da nemaš moći?
Dokaz će biti modrice koje ću sutra imati.
Oprosti.
Tvoj me tata danas posjetio.
Sranje.
Što radiš?
-To uvijek ovako počne, znaš? -Hej…
Prvo prijateljski razgovor, a onda će te polako zastrašivati
sve dok ne shvatiš
da nije vrijedno toga.
Nije došao razgovarati o tebi.
Nije?
Mislim da ni ne zna za…
što god da ovo jest.
A što je htio?
Traži mog oca.
I što si mu rekao?
Istinu.
Više-manje.
I samo da znaš,
ne bojim se tvog tate.
Čuo sam od Sheldona što si mu rekao.
Nije li to malo pregrubo?
Trebao je to čuti…
od nekoga komu je stalo.
Znaš da meni jest.
Čudno to pokazuješ, da ti budem iskren.
Iskreno ćemo, dakle?
U redu!
Ne može ti biti stalo do nekoga
na koga si toliko ljubomoran da te to izjeda.
Bolestan je, George.
A ti…
Ti potpiruješ njegove zablude,
kao da ti je to neki sport.
Čeličana Sampson skončala je s tvojim ocem.
-Molim? -Ti si u zabludi jer je ne puštaš.
A što ti znaš o spašavanju poduzeća?
Sve što imaš dobio si na pladnju!
Ti arogantni mali…
Walte, ne pokušavaš spasiti čeličanu, nego sebe!
I Sheldon pokušava isto to, na svoj način.
Dakle, ti mu vjeruješ?
U njegove vizije?
Zbilja vjeruješ da se ondje usred oceana skriva nešto?
Nemam pojma.
Znam samo da njemu ovo treba.
Treba mu ovo putovanje da bi se oporavio.
I možda ne samo njemu.
Čekaj, uspori malo! Kamo želiš da idem?
U Maroko. Mislim da ćemo ondje naći brod.
I Walt je pristao na ovo?
Isprva nije.
Mislio sam da će stvar propasti, ali George ga je nekako uspio uvjeriti.
Ne znam što bih bez Georgea.
Sheldone, stani!
Rekao si da će sve biti u redu.
-Rekao si da si dobro. -I jesam!
Jesam. Sve je ovo stvarno!
Pa, jesi li i mene vidio…
u svojim vizijama?
Jesam li bila ondje?
Nemoj, Jane…
Kako si protumačio to što te Jane ostavila?
Bila je to kazna
jer nisam dovoljno dobar.
Ali nije ti to rekla, zar ne?
Gle, jasno mi je.
Kodeks mi pruža osjećaj dobrote, a gubitak i tragedija neizbježni su.
Nisam naivan.
Ali?
Ali svijet nekoć nije bio ovako hotimično okrutan.
Nekoć, ako bi djeci dao sve što im treba, bila bi dobro.
Ako bi štitio svoju zemlju, zvali bi te junakom.
Svijet je oduvijek samo kaos i sranje, prijatelju.
No tebi uvjerenja daju nadu.
„Ako budem dobar, meni i onima koje volim neće se dogoditi ništa loše.“
To je konstrukt koji si davno stvorio
da se zaštitiš od stvarnosti.
Ali stvarnost uvijek pobijedi,
koliko se god snažno bunili protiv nje.
Što želiš reći?
Da nema razlike između dobra i zla?
Da je moral samo misaoni eksperiment?
Ne.
Želim reći da živiš u svijetu koji si izmislio za sebe,
u crno-bijelom svijetu dobra i zla.
I on te uglavnom uspješno štitio!
Ali?
Ali u njemu nema mjesta za stvarni svijet
i za način na koji većina ljudi živi u njemu,
u nijansama sive.
Bojim se da ćemo morati nastaviti sljedeći tjedan.
U redu.
Hvala ti, Jack.
Ponekad kao da samo s tobom mogu razgovarati.
Nije li zanimljivo da po savjete dolaziš čovjeku
koji te 20 godina pokušavao ubiti?
ZATVOREN ZLOČINAČKI GENIJ JACK HOBBS
Iskreno, Jack, nitko me drugi ne razumije.
Pa,
znaš gdje sam ako me zatrebaš.
Prijevod titlova: Matija Pospiš